Ettepanek: NÕUKOGU OTSUS EMP ühiskomitees Euroopa Liidu nimel vastu võetava seisukoha kohta seoses EMP lepingu protokolli nr 30 (statistikaalase koostöö korraldamise erisätete kohta) muutmisega /* COM/2014/0220 final - 2014/0123 (NLE) */





SELETUSKIRI 1. ETTEPANEKU TAUST Nõutava õiguskindluse ja siseturu ühtsuse tagamiseks peab EMP ühiskomitee pärast asjaomaste ELi õigusaktide vastuvõtmist integreerima need võimalikult kiiresti Euroopa Majanduspiirkonna lepingusse. 2. KONSULTEERIMINE HUVITATUD ISIKUTEGA JA MÕJU HINDAMINE EMP ühiskomitee otsuse eelnõu (mis on lisatud nõukogu otsuse eelnõule) eesmärk on muuta EMP lepingu protokolli nr 30, et inkorporeerida EMP lepingu protokolli nr 30 Euroopa Parlamendi ja nõukogu 17. detsembri 2013. aasta määrus (EL) nr 1383/2013, millega muudetakse määrust (EL) nr 99/2013 Euroopa statistikaprogrammi 2013–2017 kohta. Euroopa Parlamendi ja nõukogu määrus (EL) nr 99/2013[1] lisati EMP lepingu protokolli nr 30 EMP ühiskomitee 8. juuli 2013. aasta otsusega nr 134/2013[2]. Kuna määrusega (EL) nr 99/2013 kehtestati Euroopa statistikaprogrammi eelarve vaid 2013. aastaks, piirdus eespool osutatud lisamine 2013. aastaga. 17. detsembri 2013. aasta määrusega (EL) nr 1383/2013 kehtestatakse rahastamispakett ajavahemikuks 2014–2017. Nimetatud õigusakt lisatakse protokolli nr 30 artiklisse 5 ja tehtavad muudatused peegeldavad pikendatud ajavahemikku 2014–2017. Lisaks muudetakse ühiskomitee otsuse eelnõuga artikli 5 lõiget 3 eesmärgiga täpsustada, et EMP statistikaprogramm on iga-aastane programm. 3. ETTEPANEKU ÕIGUSLIK KÜLG Nõukogu määruse (EÜ) nr 2894/94 (Euroopa Majanduspiirkonna lepingu rakendamise korra kohta) artikli 1 lõikega 3 on ette nähtud, et nõukogu kehtestab komisjoni ettepanekul seisukoha, mis tuleb liidu nimel selliste otsuste suhtes võtta. Komisjon esitab nõukogule EMP ühiskomitee otsuse eelnõu, et nõukogu kiidaks selle heaks kui liidu seisukoha. Komisjon loodab, et ta saab seisukoha EMP ühiskomitees esitada esimesel võimalusel. 2014/0123 (NLE) Ettepanek: NÕUKOGU OTSUS EMP ühiskomitees Euroopa Liidu nimel vastu võetava seisukoha kohta seoses EMP lepingu protokolli nr 30 (statistikaalase koostöö korraldamise erisätete kohta) muutmisega EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 338 lõiget 1 koostoimes artikli 218 lõikega 9, võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta,[3] eriti selle artikli 1 lõiget 3, võttes arvesse Euroopa Komisjoni ettepanekut ning arvestades järgmist: (1) Euroopa Majanduspiirkonna leping („EMP leping”) jõustus 1. jaanuaril 1994. (2) Kooskõlas EMP lepingu artikliga 98 võib EMP ühiskomitee oma otsusega muu hulgas muuta selle protokolli nr 30. (3) EMP lepingu XXI lisa sisaldab statistikat käsitlevaid erisätteid. (4) EMP statistikaprogramm 2014–2017 peaks põhinema Euroopa Parlamendi ja nõukogu määrusel (EL) nr 99/2013,[4] nagu seda on muudetud Euroopa Parlamendi ja nõukogu 17. detsembri 2013. aasta määrusega (EL) nr 1383/2013, millega muudetakse määrust (EL) nr 99/2013 Euroopa statistikaprogrammi 2013–2017 kohta,[5] ja peaks hõlmama programmi neid elemente, mis on vajalikud Euroopa Majanduspiirkonna kõikide asjakohaste majanduslike, sotsiaalsete ja keskkonnaalaste aspektide kirjeldamiseks ja järelevalveks. (5) EMP statistikaprogramm 2003–2007 enam ei kehti, mistõttu tuleks see lepingust välja jätta. (6) Seepärast tuleks muuta EMP lepingu protokolli nr 30, et kõnealune laiendatud koostöö saaks alata 1. jaanuarist 2014. (7) Liidu seisukoht EMP ühiskomitees peaks põhinema lisatud otsuse eelnõul, ON VASTU VÕTNUD KÄESOLEVA OTSUSE: Artikkel 1 Seisukoht, mille EL võtab EMP ühiskomitees EMP lepingu protokolli nr 30 muutmise ettepaneku suhtes, põhineb käesolevale otsusele lisatud EMP ühiskomitee otsuse eelnõul. Artikkel 2 Käesolev otsus jõustub selle vastuvõtmise päeval. Brüssel, Nõukogu nimel eesistuja [1] ELT L 39, 9.2.2013, lk 12. [2] ELT L 345, 19.12.2013, lk 2. [3] EÜT L 305, 30.11.1994, lk 6. [4] ELT L 39, 9.2.2013, lk 12. [5] ELT L 354, 28.12.2013, lk 84. LISA EMP ÜHISKOMITEE OTSUS nr .../2014, kuupäev, millega muudetakse Euroopa Majanduspiirkonna lepingu protokolli nr 30 statistikaalase koostöö korraldamise erisätete kohta EMP ÜHISKOMITEE, võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98, ning arvestades järgmist: (1) EMP statistikaprogramm 2014–2017 peaks põhinema Euroopa Parlamendi ja nõukogu määrusel (EL) nr 99/2013,[1] nagu seda on muudetud Euroopa Parlamendi ja nõukogu 17. detsembri 2013. aasta määrusega (EL) nr 1383/2013, millega muudetakse nõukogu määrust (EL) nr 99/2013 Euroopa statistikaprogrammi 2013–2017 kohta,[2] ja peaks hõlmama programmi neid elemente, mis on vajalikud Euroopa Majanduspiirkonna kõikide asjakohaste majanduslike, sotsiaalsete ja keskkonnaalaste aspektide kirjeldamiseks ja järelevalveks. (2) EMP statistikaprogramm 2003–2007 enam ei kehti, mistõttu tuleks see EMP lepingust välja jätta. (3) Seepärast tuleks muuta EMP lepingu protokolli nr 30, et kõnealune laiendatud koostöö saaks alata 1. jaanuarist 2014, ON VASTU VÕTNUD KÄESOLEVA OTSUSE: Artikkel 1 EMP lepingu protokolli nr 30 muudetakse järgmiselt: 1. Artikli 5 pealkirjas asendatakse aasta „2013” aastatega „2013–2017.” 2. Artikli 5 lõikesse 1 lisatakse järgmine tekst: „, muudetud järgmise õigusaktiga: - 32013 R 1383: Euroopa Parlamendi ja nõukogu määrus (EL) nr 1383/2013, 17. detsember 2013 (ELT L 354, 28.12.2013, lk 84).” 3. Artikli 5 lõikes 2 asendatakse sõnad „31. detsember 2013” sõnadega „31. detsember 2017”. 4. Artikli 5 lõike 3 tekst asendatakse järgmisega: „Spetsiifilise EMP iga-aastase statistikaprogrammi töötavad ajavahemikul 2013–2017 ühiselt välja EFTA statistikaamet ja Eurostat. EMP iga-aastane statistikaprogramm koostatakse paralleelselt iga-aastase tööprogrammiga, mille töötab välja komisjon kooskõlas määrusega (EL) nr 99/2013, ning põhineb selle ühel osal. Lepingupooled kiidavad EMP iga-aastase statistikaprogrammi heaks oma sisemenetluste kohaselt.” 5. Artikli 5 lõike 4 asendatakse järgmisega: „EFTA riigid tasuvad kooskõlas lepingu artikli 82 lõike 1 punktiga a ja finantsmäärustega summa, mis moodustab 75 protsenti summast, mis on kantud Euroopa Liidu 2013. aasta eelarveridadele 29 02 05 (Euroopa statistikaprogramm 2013–17) ja 29 01 04 05 (statistilise teabe poliitika — halduskorralduskulud), ja summa, mis moodustab 75 protsenti summast, mis on kantud Euroopa Liidu 2014.–2017. aasta eelarveridadele 29 02 01 (Euroopa statistikaprogramm 2013–17) ja 29 01 04 01 (statistilise teabe poliitika – halduskorralduskulud).” 6. Artikli 2 tekst jäetakse välja. Artikkel 2 Käesolev otsus jõustub järgmisel päeval pärast seda, kui on esitatud kõik EMP lepingu artikli 103 lõike 1 kohased teated*. Käesolevat määrust kohaldatakse alates 1. jaanuarist 2014. Artikkel 3 Käesolev otsus avaldatakse Euroopa Liidu Teataja EMP osas ja EMP kaasandes. Brüssel, EMP ühiskomitee nimel eesistuja EMP ühiskomitee sekretärid [1] ELT L 39, 9.2.2013, lk 12. [2] ELT L 354, 28.12.2013, lk 84. * [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]